“อินเด็กซ์ ครีเอทีฟ วิลเลจ” เจอกับความพินาศของธุรกิจอีเวนต์มาตลอด 2 ปีโควิด โดยปี 2563 ทำรายได้กี่ล้านบาท
ก. 577 ล้านบาท
ข. 434 ล้านบาท
ค. 924 ล้านบาท
ง. 1,500 ล้านบาท
คำตอบคือ ข.  เพราะว่า “อินเด็กซ์ ครีเอทีฟ วิลเลจ” เบอร์หนึ่งอีเวนต์ในประเทศไทย เจอกับความพินาศของธุรกิจอีเวนต์มาตลอด 2 ปีโควิด จากปกติมีรายได้ปีละ 1,400-1,500 ล้านบาท เคยสูงสุด 2,000 ล้านบาท แต่ปี 2563 ทำได้ 434 ล้านบาท ต่ำสุดในรอบ 20 ปี จบปี 2564 อยู่ที่ 577 ล้านบาท เพิ่มขึ้น 33% จากปี 2563

ปกติรายได้ก้อนใหญ่มาจาก “มาร์เก็ตติ้ง เซอร์วิส” หรือ การจัดอีเวนต์ให้กับแบรนด์ต่าง ๆ สัดส่วน 73% แต่โควิดทำให้อีเวนต์หยุดนิ่งมา 2 ปี สินค้าและแบรนด์ ไม่กล้าจัดงาน เพราะไม่สามารถวางแผนล่วงหน้าได้จากสถานการณ์โควิดเปลี่ยนแปลงตลอดเวลา มีข้อจำกัดจากภาครัฐ การรวมกลุ่มเสี่ยงต่อการมีผู้ติดเชื้อและกลายเป็นคลัสเตอร์ กระทบต่อภาพลักษณ์แบรนด์ ทำให้จำนวนงานลดลง ปีนี้กลุ่มมาร์เก็ตติ้ง เซอร์วิส ก็ยังคงหดตัวต่อไป

การปรับตัวของ อินเด็กซ์ฯ ตลอดช่วง 2 ปีที่ผ่านมา คือ ขยายรายได้กลุ่ม Creative Business Development การพัฒนาธุรกิจใหม่ และ Own-Project การสร้างงานอีเวนต์ของตัวเอง เพื่อหารายได้จากบัตรเข้าชมร่วมกับเจ้าของพื้นที่ ปี 2564 มีทั้งหมด 6 อีเวนต์ ซึ่ง 2 กลุ่มนี้ ช่วยให้รายได้ในปี 2564 เพิ่มขึ้น 33%